stanford-oval/wikipedia huggingface dataset:
Jääpallon Allsvenskan-kausi 2019–2020

| Allsvenskan 2019–2020 |
| --- | --- |
Joukkueiden määrä:  16
Mestari:  IK Tellus
Toinen sija:  Falu BS
Kolmas sija:  Lidköpings AIK
Nousseet joukkueet:  IK Tellus
Pudonneet joukkueet:  Skutskärs IF ja Borlänge Bandy
Yleisökeskiarvo:  289
Ylempi sarjataso:  Elitserien
Alempi sarjataso:  1.Division
  ← 2019 :  2021 → 
Ruotsin jääpallon Allsvenskan pelattiin kaudella 2019–2020 16 joukkueen kaksinkertaisena sarjana. Sarja sisälsi kaksi kahdeksan joukkueen ryhmää, jotka oli jaettu maantieteellisesti eli pohjoinen ja etelä. Näin lohkoissaan joukkueet pelasivat koti- ja vierasottelut keskenään. Lisäksi toisen lohkon joukkueita vastaan pelattiin yksi ottelu eli kokonaisottelumäärä oli 22. Sarjan suosikkina pidettiin ennen kauden alkua Elitserienistä pudonnutta Falu BS:ää. Sarjan joukkueissa tapahtui muutoksia jo ennen kauden alkua keväällä 2019, kun sarjaan noussut Nitro/Nora BS joutui luopumaan sarjapaikastaan kenttäolosuhteittensa vuoksi. Tilalle nostettiin Skutskärs IF.
Elitserien-karsinnat

Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli IK Sirius ja Frillesås BK sekä Allsvenskanin toinen ja kolmas eli Falu BS ja Lidköpings AIK. Kaksi parasta pelaa seuraavalla kaudella 2020-2021 Elitserienissä.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Frillesås BK  | 6 | 3 | 2 | 1 | 29 | 19 | +10 | 8 |
| IK Sirius  | 6 | 2 | 3 | 1 | 29 | 19 | +10 | 7 |
| Falu BS  | 6 | 3 | 1 | 2 | 26 | 25 | +1 | 7 |
| Lidköpings AIK  | 6 | 0 | 2 | 4 | 11 | 32 | -21 | 2 |
Frillesås BK ja IK Sirius säilyttivät Elitserien-paikkansa.
Allsvenskan-karsinnat > A-ryhmä

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Västanfors IF  | 3 | 2 | 1 | 0 | 14 | 6  | +8 | 5 |
| Kalix Bandy  | 2 | 1 | 1 | 0 | 8  | 3  | +5 | 3 |
| Helenelunds IK  | 3 | 0 | 0 | 3 | 3  | 16 | -13 | 0 |
Sarja keskeytettiin korovirus-epidemian vuoksi. Kalix Bandy säilytti Allsvenskan-paikkansa. Västanfors IF nousi Allsvenskaniin.
Allsvenskan-karsinnat > B-ryhmä

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| UNIK  | 4 | 4 | 0 | 0 | 32 | 9  | +23 | 8 |
| Jönköping Bandy IF  | 4 | 1 | 0 | 3 | 16 | 21 | -5 | 2 |
| Surte BK  | 4 | 1 | 0 | 3 | 9  | 27 | -18 | 2 |
UNIK säilytti Allsvenskan-paikkansa. Jönköping Bandy IF nousi Allsvenskaniin.
José Cassandra

| José Cardoso dos Ramos Cassandra |
| --- | --- |

Príncipen hallituksen presidentti
 5. lokakuuta 2006 – elokuu 2020  
Edeltäjä:  João Paulo Cassandra
Seuraaja:  Filipe Nascimento
Henkilötiedot
Syntynyt: 1964
Tiedot
Puolue:  UMPP
José Cardoso dos Ramos Cassandra (s. 1964) on sãotomépríncipeläinen poliitikko. Hän oli Príncipen saaren paikallishallituksen ja siten myös koko Príncipen johdossa 2006–2020. Cassandra valittiin toiselle kaudelle heinäkuussa 2010 pidetyissä vaaleissa. Hän edustaa UMPP-puoluetta (União para Mudança e Progresso do Príncipe, suom. ”Príncipen muutoksen ja kehityksen liittouma”), joka on kolmen neljästä suurimmasta sãotomépríncipeläisestä puolueesta tukema príncipeläinen vaaliliitto.
José Carlos Moreira

| José Carlos Moreira |
| --- | --- |

Henkilötiedot
Koko nimi:  José Carlos Gomes Moreira
Syntynyt: 28. syyskuuta 1983 (ikä 41) Codó, Brasilia
Yleisurheilija
Pituus:  172 cm
Paino:  76 kg
Laji:  100 metrin juoksu
Ennätykset:  100 m: 10,15 (São Paulo 2009)
| Mitalit> Maa:   Brasilia.Miesten yleisurheilu. Olympialaiset  | Mitalit> Maa:   Brasilia.Miesten yleisurheilu. Olympialaiset  | Mitalit> Maa:   Brasilia.Miesten yleisurheilu. Olympialaiset  | Maa:   Brasilia> Miesten yleisurheilu. |
| --- | --- | --- | --- |
|  Pronssia | Peking 2008 | 4×100 m |  |
José Carlos Gomes Moreira (s. 28. syyskuuta 1983 Codó, Brasilia) on brasilialainen pikajuoksija.
Vuoden 2008 kesäolympialaisissa Pekingissä Moreira juoksi 4 × 100 metrin viestin loppukilpailussa Brasilian joukkueen ankkurina. Joukkue sijoittui alun perin neljänneksi, mutta nousi lopulta vuonna 2018 virallisesti pronssimitalille kun edelle sijoittunut Jamaikan joukkue hylättiin Nesta Carterin dopingkäryn takia. Vuoden 2007 Pan-Amerikan kisoissa Moreira juoksi pikaviestin alkuerässä ja loppukilpailussa toisella kokoonpanolla juossut Brasilia voitti kultaa. Berliinin MM-kilpailuissa 2009 hän juoksi pikaviestissä seitsemänneksi sijoittuneen Brasilian joukkueen ankkurina.
Etelä-Amerikan mestaruuskilpailuissa Moreira voitti kultaa 4 × 100 metrin viestistä vuosina 2006 ja 2013. 100 metrin juoksussa hän sijoittui Etelä-Amerikan mestaruuskilpailuissa kolmanneksi vuosina 2006 ja 2009 ja neljänneksi 2007 ja 2013.
Brasilian-mestaruuden Moreira voitti 100 metrin juoksussa vuosina 2006, 2009, 2012 ja 2013. Hänen ennätyksensä 100 metrillä on vuonna 2009 São Paulossa juostu 10,15. 60 metrillä hänen ennätyksensä on 6,52, joka on sekä Brasilian että Etelä-Amerikan ennätys.
José Carlos de Aguirre

José Carlos de Aguirre
José Carlos de Aguirre (28. huhtikuuta 1880 Itaqueri da Serra – 8. tammikuuta 1973) oli brasilialainen roomalaiskatolinen piispa. Hänet vihittiin papiksi 8. joulukuuta 1904 ja nimitettiin Sorocaban hiippakunnan johtoon 4. heinäkuuta 1924. Piispaksi vihkiminen seurasi 8. joulukuuta. Pääkonsekraattorina toimi Leopoldo Duarte e Silva, jota avustivat José Marcondes Homem de Melo ja Francisco de Campos Barreto.
De Aguirre kuoli 92-vuotiaana virassa.
Jukka Koskinen

Jukka Koskinen -nimisiä henkilöitä:
Jukka Koskinen, suomalainen bassokitaristi
Jukka Koskinen, suomalainen jalkapalloilija
Jukka Koskinen, suomalainen lentopallovalmentaja
Jukka Koskinen, suomalainen säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jukka Koskinen”, voi hakea sivunnimihaulla, laajalla sivunnimihaulla tai tekstihaulla.
Jose Molina

| Jose Molina |
| --- | --- |
 Jose Molina San Diego Comic-Con -tapahtumassa vuonna 2012.
Henkilötiedot
Syntynyt: 1971 San Juan, Puerto Rico
Ammatti:  käsikirjoittaja, tuottaja
Muut tiedot
Aktiivisena:  1999–
Merkittävät teokset: Dark Angel Firefly
Tyyli:  scifi, rikosdraama
Jose Molina (s. 1971 San Juan, Puerto Rico, Yhdysvallat) on yhdysvaltalainen käsikirjoittaja ja tuottaja. Hänet tunnetaan parhaiten scifi-sarjojen Dark Angel (2000–2002) ja Firefly (2002) käsikirjoittajana. Lisäksi hän on työskennellyt muun muassa rikosdraamoissa Kova laki: Erikoisyksikkö (1999–) ja Ilman johtolankaa (2002–2009). Sittemmin hän on käsikirjoittanut jaksoja televisiosarjoissa Vampyyripäiväkirjat (2009–) ja Agent Carter (2015).[lähde? ]
Aiheesta muualla

Jose Molina Internet Movie Databasessa. (englanniksi)
José Carreras

| José Carreras |
| --- | --- |

Henkilötiedot
Koko nimi:  Josep Maria Carreras i Coll
Syntynyt: 5. joulukuuta 1946 (ikä 77)
Muusikko
Aktiivisena:  1954-
Tyylilajit:  ooppera
Levy-yhtiöt:  Sony Classical 
  [ Muokkaa Wikidatassa ] [ ohje ]  
José Carreras (syntyjään Josep Maria Carreras i Coll, s. 5. joulukuuta 1946 Barcelona) on katalonialainen oopperatenori.
Carreras syntyi Barcelonassa. Hän esiintyi Espanjan radiossa 8-vuotiaana ja poikasopraanona Liceussa 11-vuotiaana. Hän opiskeli Conservatori Superior de Música del Liceussa. Carreras aloitti pian myös kansainvälisen uransa. Vuonna 1971 hän esiintyi Lontoossa ja vuonna 1972 Yhdysvalloissa.
Vuonna 1991 José Carreras vieraili Turussa ja esiintyi silloisessa Typhoon-Arenassa, nykyisessä Turkuhallissa, yhdessä Montserrat Caballén kanssa. Heitä säesti Stockholm Sinfonietta johtajana Elio Boncompagni. Konsertin tallensi televisiolle Yleisradion TV1. Ohjelma Huippukonsertti: José Carreras ja Montserrat Caballé Turussa esitettiin TV1:ssä ensi kerran 9.11.1991. Vuonna 1993 hän konsertoi Typhoon-Arenassa sopraano Ilona Tokodyn kanssa itsenäisyyspäivän gaalassa, säestäjänä oli Turun kaupunginorkesteri, jota johti Vjekoslav Sutej.
Carrerasilla todettiin 1980-luvun lopulla leukemia, ja vuonna 1988 hän perusti José Carrerasin kansainvälisen leukemiasäätiön. Carreras on pitänyt myöhemmällä urallaan yhteiskonsertteja Luciano Pavarottin ja Plácido Domingon kanssa ”Kolme tenoria” -nimellä. Oopperan lisäksi Carreras on laulanut zarzuelaa.
Julius Babatunde Adelakun

Julius Babatunde Adelakun (s. marraskuu 1934) on nigerialainen roomalaiskatolinen piispa. Hänet vihittiin papiksi Oyon hiippakuntaan 27. kesäkuuta 1965 ja nimitettiin sen vihkipiispaksi sekä Thunigaban titulaaripiispaksi 16. marraskuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Owen McCoy, jota avustivat Michael Patrick Olatunji Fagun ja Anthony Olubunmi Okogie.
13. huhtikuuta 1973 Adelakun sai nimityksen Oyon piispaksi, jona hän toimi, kunnes jäi eläkkeelle 4. marraskuuta 2009.
Julius Andrejevas

Julius Andrejevas (s. 1942) on liettualainen säveltäjä.
Andrejevas opiskeli Liettuan musiikkiakatemiassa pianonsoittoa Aldona Dvarionienėn ja sävellystä Eduardas Balsysin johdolla. Hän asui vuosina 1991–1998 Espanjassa.
Andrejevasin tyylissä yhdistyvät vaikutteet sekä vanhemmasta taidemusiikista että 1900-luvun tyyleistä, kuten sarjallisuudesta. Hänen tuotantoonsa kuuluu mm. runsaasti kamarimusiikkia.
Julius Benedict

Sir Julius Benedict.
Julius Benedict (27. marraskuuta 1804 – 5. kesäkuuta 1885) oli saksalaissyntyinen säveltäjä ja kapellimestari, joka asui suurimman osan elämästään Englannissa.
Benedict syntyi juutalaiseen perheeseen Stuttgartissa. Hän opiskeli sävellystä Johann Nepomuk Hummelin ja Carl Maria von Weberin johdolla. Vuonna 1823 Benedict tutustui Wienissä Beethoveniin. Samana vuonna hän sai paikan Kärnthnerthor-teatterin kapellimestarina Wienissä. Benedict sävelsi ensimmäiset oopperansa 1820-luvun lopulla. Vuodesta 1838 lähtien hän toimi kapellimestarina Lontoossa. Vuosina 1850-1852 Benedict kierteli laulaja Jenny Lindin kanssa esiintymässä Yhdysvalloissa. Benedict lyötiin ritariksi vuonna 1871. Hän kuoli Lontoossa vuonna 1885.
Juhana Lepoluoto

Juhana Lepoluoto (25. kesäkuuta 1946 Hauho – 16. lokakuuta 2015 Muurame) oli suomalainen toimittaja.
Lepoluoto aloitti Oulun yliopistossa historian opinnot, mutta siirtyi lehtialalle. Hän oli aluksi Pohjoinen-kulttuurilehden toimitussihteerinä 1969 ja osa-aikaisena toimittajana Oulun ylioppilaslehdessä ja hänestä tuli jälkimmäisen lehden päätoimittaja 1970. Lehden koko toimitus sai potkut, kun lehdessä julkaistiin Ilkka Tönkyrän porvareita pilkkaava pakina. Lepoluoto pääsi toimittajaksi Kansan Tahto-lehteen. Vuonna 1987 Lepoluoto perusti muutamien muiden toimittajien kanssa Radio Kaiku-paikallisradion, joka toimi parin vuoden ajan. Tämän jälkeen hän siirtyi toimittajaksi Uusi Suomi-lehteen, kunnes tämä lehti teki konkurssin vuonna 1991.
Lepoluoto piti vaimonsa Leenan kanssa ravintolaa muutamia vuosia Muuramessa. Hän toimi myös Keskisuomalainen-lehden avustajana ja vuonna 1994 hänestä tuli lehden vakinainen toimittaja. Viimeiset viisitoista vuotta hän oli Keskisuomalainen-lehden kunnallistoimittajana, politiikan toimittajana, toimitussihteerinä ja ulkomaantoimittajana. Hän toimi vielä lehden avustajana jäätyään eläkkeelle 2009. Lepoluoto kirjoitti toimittajantyön ohella myös romanttisia tarinoita ja Jerry Cotton -tarinoita. Lepoluoto oli myös kuvataiteiden harrastaja ja hän piti omia taidenäyttelyitä, muun muassa Matkoja-näyttelyn Muuramen Navetalla.
Lepoluodon Jerry Cotton-tarinoita

Varokaa - säteilyvaara!. Jerry Cotton 11/1974, Seppo Tuiskun kanssa
Jätkäpari ja tappajahai. Jerry Cotton 17/1976
Tietokoneen luotiennuste. Jerry Cotton 21/1976
Menomatka mestauslavalle. Jerry Cotton 2/1977
Kalkkarokäärme ja norsunluukuula. Jerry Cotton 8/1977
Itsemurhatehtävä Karibianmerellä. Jerry Cotton 10/1977
Dollariviidakko. Jerry Cotton 20/1977
Pakastettu painajainen. Jerry Cotton 23/1977, Seppo Tuiskun kanssa
Kolmetoista väärin. Jerry Cotton 10/1978
Kuoleman koodi. Jerry Cotton 14/1978
Murhia tullivapaasti. Jerry Cotton 8/1979
Kalma kannen alla. Jerry Cotton 22/1979
Jussi Ristimäki

| Henkilötiedot |
| --- | --- | --- | --- |
Syntymäaika: 30. tammikuuta 1944 (ikä 80)
Syntymäpaikka: Seinäjoki, Suomi
Pelipaikka: puolustaja
Pituus: 176 cm
Seurat
| Vuodet | Seura | O | (M) |
| 1961 | TP-55 |  |  |
| 1962–1968 | SePS |  |  |
| 1969–1974 | IKissat | 81 | (1) |
| 1975–1977 | Ilves-P |  |  |
Maajoukkue
| 1962 | Suomi U18 | 2 | (0) |
Valmennusura
1978–1981: Ilves (apuv.)
1982–1984: Ilves
1985–1988: TPV
1989–1990: Ilves
1993–1994: Jazz
1995: TPV
2001: Jazz
2002: Jazz
2006: PoPa
2009–2011: I-Kissat

Jussi Mikko Ristimäki (s. 30. tammikuuta 1944 Seinäjoki) on suomalainen jalkapallovalmentaja ja entinen jalkapalloilija.
Pelaajaura

Ristimäen kasvattajaseura pelaajana oli Törnävän Pallo-55. Suurimman osan peliurastaan hän pelasi Seinäjoen Palloseurassa sekä Ilves-Kissoissa.
Kissojen paidassa hän pelasi SM-sarjassa 81 ottelua. Maajoukkueessa Ristimäki pelasi kaksi ottelua alle 18-vuotiaiden joukkueessa vuonna 1962.
Valmentajaura

Pelaajauransa loputtua Ristimäki siirtyi heti valmennustehtäviin. Hän toimi neljänä kautena Tampereen Ilveksen apuvalmentajana. Vuonna 1982 hän otti haltuunsa Ilveksen päävalmentajan paikan ja johdatti seuran seuraavalla kaudella mestaruuteen. Vuotta myöhemmin joukkue saavutti SM-pronssia. Kaudeksi 1985 Ristimäki siirtyi Tampereen Pallo-Veikkojen joukkueen peräsimeen II divisioonassa ja saavutti jo ensimmäisellä kaudellaan nousun I divisioonaan. Ristimäki palasi kuitenkin Ilveksen valmentajaksi 1989 ja johdatti seuran sen historian toiseen Suomen Cup -mestaruuteen vuonna 1990. Kausina 1993–1994 hän toimi porilaisen FC Jazzin päävalmentajana johdattaen heti ensimmäisellä kaudella joukkueen Suomen mestaruuteen.
Kesken kauden 1995 Ristimäki tuli toiselle kerralleen TPV:n valmentajaksi, tavoitteenaan säilyttää joukkueen sarjapaikka. Hän ei kuitenkaan onnistunut kääntämään joukkueen kurssia ja putoaminen sinetöityi viimeisellä kierroksella. Tämän jälkeen Ristimäki toimi kolme kautta piirijoukkuevalmentajana.
Pidettyään taukoa vastuuvalmentamisesta kolmen vuoden ajan, Ristimäki palkattiin heinäkuussa 2001 mestaruuteen johdattamansa Jazzin valmentajaksi pelastaakseen joukkueen putoamiselta. Hän onnistui tehtävässään ja Jazz säilyi Veikkausliigassa. Ristimäki palkattiin toistamiseen pelastamaan Jazz vuoden 2002 liigakarsintaa varten, jossa porilaisjoukkue säilyi sarjassa viimeisen pelin tasatuloksen ansiosta. Seuraavan kerran valmentajana Ristimäki toimi vuonna 2006, kun hänet palkattiin vahvistamaan Porin Palloilijoiden valmennusryhmää kesken kauden. Toistaiseksi viimeisen kerran päävalmentajana hän on toiminut Ilves-Kissojen peräsimessä, jossa hän saavutti sarjanousun Kakkoseen kaudella 2010.
Saavutukset

Suomen mestaruus 1983, 1993
Suomen Cup: 1990
Aiheesta muualla

Veikkausliiga Hall of Fame
| 0 | 1 | 2 |
| --- | --- | --- |
| Edeltäjä: Jari-Pekka Keurulainen | Suomen vuoden jalkapallovalmentaja 1993 | Seuraaja: Pertti Lundell |
Kajaanin lukio

| Kajaanin lukio |
| --- | --- |

Sijainti:  Vuorikatu 2, 87100 Kajaani
Koordinaatit:  64.22005°N, 27.72328°E
Tyyppi:  suomenkielinen lukio: yleis- ja musiikkilinjat sekä aikuislinja
Rehtori:  Kaisa Polvinen 
Oppilaita:  609 (2022)
Verkkosivut
Kajaanin lukio on Kajaanissa toimiva lukio, jonka tilat ovat entisen Kauppaopiston rakennuksessa Vuorikadulla. Kajaanin lukiossa on yleislinja- ja musiikkilinja sekä aikuislinja. Lukion musiikkilinja toteuttaa lukion saamaa valtakunnallista musiikin erityistehtävää. Lukion opiskelija voi täydentää opintojaan sekä ammatti-, ammattikorkeakoulu- että yliopisto-opinnoilla.
Vuonna 2018 Kajaanin lukiossa opiskeli noin 600 henkeä. Noin 50 oppilasta suorittaa kaksoistutkintoa.
Kajaanin lukio on osa Kajaanin kaupungin koulutusliikelaitosta.
Vuokatti-Ruka Urheiluakatemia

Vuokatti-Ruka Urheiluakatemia on tarkoitettu tavoitteellisesti harjoitteleville nuorille urheilijoille. Lajivalmennusta on Kajaanissa jalkapallossa, jääkiekossa, salibandyssa, yleisurheilussa ja tanssissa. Vuokatissa lajivalmennusta on ampumahiihdossa, hiihtosuunnistuksessa, maastohiihdossa, yhdistetyssä, lumilautailussa, uinnissa, lentopallossa ja pesäpallossa.
Julius Angerhausen

Julius Angerhausen (3. tammikuuta 1911 – 22. elokuuta 1990) oli saksalainen roomalaiskatolinen piispa. Hänet vihki papiksi Münsterin hiippakuntaan Clemens August von Galen, ja hänet nimitettiin Essenin hiippakunnan vihkipiispaksi sekä Eminentianan titulaaripiispaksi 27. tammikuuta 1959. Piispaksi vihkiminen seurasi 12. huhtikuuta. Pääkonsekraattorina toimi Franz Hengsbach, jota avustivat Charles Msakila ja Michael Keller.
Angerhausen osallistui Vatikaanin toiseen kirkolliskokoukseen ja jäi eläkkeelle 1. maaliskuuta 1986.
Italian avoin tennisturnaus

| Internazionali BNL d’Italia |
| --- | --- |

Tiedot
Kiertue:  ATP-turnaus / WTA-turnaus
Sijainti:  Rooma  Italia
Kilpailupaikka:  Foro Italico
Kilpailuluokka:  ATP Tour Masters 1000 WTA Premier 5
Kenttätyyppi:  Massa / ulkokentät
Kaavio:  Miehet: 56S / 28Q / 24D Naiset: 56S / 32Q / 28D
Palkintorahaa:  Miehet: 4 872 105 € Naiset: 3 351 720 $
Virallinen sivusto
Italian avoin tennisturnaus (viralliselta sponsoroidulta nimeltään Internazionali BNL d’Italia) on vuosittainen Italian Roomassa järjestettävä tennisturnaus. Turnaus kuuluu miesten ATP Tour Masters 1000 -turnauksiin ja naisten Premier 5 -turnauksiin. Ensimmäinen Italian mestaruusturnaus pelattiin vuonna 1930 Milanossa. Vuonna 1935 turnaus siirtyi Roomaan sen nykyiselle tapahtumapaikalle Foro Italicolle. Vuosina 1936–1949 turnausta ei järjestetty. Vuonna 1969 siitä tuli avoin ammattilaispelaajille. Vuosina 1970–1989 miesten turnaus kuului Grand Prix -kiertueeseen ja oli osa kovatasoista Grand Prix Championship Series -kiertuetta. Vuonna 1990 miesten turnauksesta tuli osa ATP-kiertueen Championship Series Single Week -turnauksia, jotka tunnetaan nykyään Masters-turnauksina. Naisten turnaus oli vuodesta 1990 vuoteen 2008 osa WTA-kiertueen Tier I -turnauksia, ja nykyään se on Premier 5 -turnaus. Italian avoimia pidetään yleisesti arvostetuimpana massakenttäturnauksena Ranskan avointen jälkeen.
Aiheesta muualla

Kuvia tai muita tiedostoja aiheesta Italian avoin tennisturnaus Wikimedia Commonsissa
Turnauksen sivut (englanniksi)
Indian Wells Miami Monte Carlo Madrid Rooma Toronto Cincinnati Shanghai Pariisi
Junkie XL

| Junkie XL |
| --- | --- |
 Junkie XL vuonna 2007
Henkilötiedot
Koko nimi:  Tom Holkenborg
Syntynyt: 8. joulukuuta 1967 (ikä 56) Lichtenvoorde, Gelderland, Alankomaat
Muusikko
Taiteilijanimi:  Junkie XL JXL
Aktiivisena:  1988–
Tyylilajit:  big beat, electronica, trance, electronic rock, elokuvamusiikki
Soittimet:  kosketinsoitin, turntable, kitara, rummut
Levy-yhtiöt:  Artwerk Ultra Music Roadrunner
Aiheesta muualla
Kotisivut
  [ Muokkaa Wikidatassa ] [ ohje ]  
Junkie XL (joskus JXL) (oikelta nimeltään Tom Holkenborg, s. 8. joulukuuta 1967 Lichtenvoorde, Gelderland, Alankomaat) on alankomaalainen multi-instrumentalisti, säveltäjä, DJ, tuottaja sekä äänisuunnittelija. Hän käyttää taiteilijanimeä JXL tilanteissa, joissa termi ”Junkie” (englanninkielinen alatyylinen vertaus huumeidenkäyttäjästä) saattaa loukata ihmisiä. Junkie XL on tunnettu ehkä parhaiten remixistään Elvis Presleyn kappaleesta ”A Little Less Conversation”, josta tuli maailmanlaajuinen hitti vuonna 2002.
Diskografia > Albumit

Saturday Teenage Kick (1997)
Big Sounds of the Drags (2000)
Radio JXL: A Broadcast from the Computer Hell Cabin (2003)
Today (2006)
Booming Back at You (2008)
Synthesized (2012)
Diskografia > Ääniraidat

Music from SSX Blur (2007)
Need for Speed: ProStreet (2007)
Paranoia: Original Motion Picture Soundtrack (2013)
300: Rise of an Empire (Original Motion Picture Soundtrack) (2014)
Divergent: Original Motion Picture Soundtrack (2014)
Run All Night: Original Motion Picture Soundtrack (2015)
Mad Max: Fury Road (Original Motion Picture Soundtrack) (2015)
Black Mass (Original Motion Picture Soundtrack) (2015)
Point Break (Original Motion Picture Soundtrack) (2015)
Deadpool (Original Motion Picture Soundtrack) (2016)
Batman v Superman: Dawn of Justice (Original Motion Picture Soundtrack) (2016)
Diskografia > Remixit

| --- | --- |
 Airbourne – ”Blackjack” (EA:n videopelistä Need for Speed: ProStreet)  Avril Lavigne – ”Girlfriend”  Ayumi Hamasaki – ”Vogue”  Bloc Party – ”Sundays”  Britney Spears – ”Gimme More”, ”And Then We Kiss”, ”Outrageous”  BT – ”Somnambulist (Simply Being Loved)”  Coldplay – ”Talk”  Conjure One – ”Center of the Sun”  Crookers – ”Cooler Couleur”  Culture Club – ”I’ll Tumble 4 Ya”  Dance Valley 2000 – ”Dance Valley 2000”  Dave Gahan – ”Dirty Sticky Floors”  Depeche Mode – ”Enjoy the Silence”  Tanith – ”T.A.N.I.T.H.”  Eagles of Death Metal – ”Don’t Speak”  Editors – ”Camera”  Elvis – ”A Little Less Conversation”  Fact – ”Lights of Vein”  Fatboy Slim – ”Weapon of Choice”  Fear Factory – ”Cars”, ”Bionic Chronicle”, ”Blueprint”, ”Burn”  Fischerspooner – ”Emerge”  Gerard Marino – ”God of War End Title” (Sonyn videopelistä God of War)  Hans Zimmer – Inception, Kung Fu Panda 2, Sherlock Holmes: A Game of Shadows, The Dark Knight Rises  Infusion – ”Legacy”  Jape – ”I’m A Man” :  Justin Timberlake – ”What Goes Around... Comes Around”  Lisa Miskovsky – ”Still Alive” (EA:n videopelistä Mirror’s Edge)  Madonna – ”4 Minutes”  Mark Mothersbaugh – ”The Sims Theme” (EA:n videopelistä The Sims)  Melody Miyuki Ishikawa – ”Feel the Rush”  Michael Bublé – ”Sway”, ”Spiderman Theme”  Mylène Farmer – ”XXL”  Nami Tamaki – ”Believe”  Natalie Imbruglia – ”Beauty on the Fire”  Niyaz – ”Dilruba”  Rammstein – ”Feuer Frei!”  Ryukyu Underground – ”Seragaki”  Sarah McLachlan – ”World on Fire”  Scissor Sisters – ”The Land of a Thousand Words”, ”Mary”  Sex Pistols – ”Come On Everybody”  Shanks & Bigfoot – ”Sing-A-Long”  Siouxsie and the Banshees - ”Cities in Dust”  Soulfly – ”Umbabarauma”  T. Rex – ”Get It On”  The Crew-Cuts – ”Sh-Boom”  Tiësto – ”UR”  Tom Jones – ”Feels Like Music” (EA:n videopelistä FIFA 09)  U.N.K.L.E. – ”Burn My Shadow”  Way Out West – ”Ub Devoid”  Yonderboi – ”People Always Talk About the Weather”
Diskografia > Elokuvasäveltäjänä

| --- | --- |
 Siberia (1998)  The Delivery (1999)  Dead or Alive  (2006)  Blind (2006)  The Happy Housewife (2010)  Johan Primero (2010)  New Kids Turbo (2010)  Bringing Up Bobby (2011)  The Heineken Kidnapping (2011)  Paranoia (2013)  300: Imperiumin nousu (2014)  Divergent – Outolintu (2014)  The Amazing Spider-Man 2 (2014)  Run All Night (2015)  Mad Max: Fury Road (2015)  Kill Your Friends (2015)  Black Mass (2015) :  Point Break (2015)  Deadpool (2016)  Batman v Superman: Dawn of Justice (2016)  Brimstone (2016)  Distance Between Dreams (2016)  Spectral (2016)  Musta torni (2017)  Tomb Raider (2018)  Mortal Engines (2018)  Alita: Battle Angel (2019)  Terminator: Dark Fate (2019)  Sonic the Movie (2020)  Scoob! (2020)  Zack Snyder’s Justice League (2021)  Godzilla vs. Kong (2021)  Army of the Dead (2021)
Aiheesta muualla

Kuvia tai muita tiedostoja aiheesta Junkie XL Wikimedia Commonsissa
Julius Blüthner

Julius Blüthner
Julius Blüthner (1824–1910) oli saksalainen pianotehtailija. Hänen akustiset kokeilunsa saivat aikaan alikvoottisysteemin, jossa kaksinkertaisen kielistön yläoktaavien resonanssikielet vahvistavat äänen. Blüthner perusti vuonna 1853 Leipzigiin pianotehtaan. Tehdas tunnetaan valmistamistaan flyygeleistä.